text: төлеген мұнай кен орны каспий маңы ойысының оңтүстік-шығыс ернеуінде, доссор кентінен оңтүстікке қарай 25 км қа-шықтықта орналасқан. 1936 жылы ашылған. тектоникалық құрылым тұрғысынан кен орны солтүстік-батыс бағытта созылып жатқан сопақша тұзкүмбезді құрылымдармен байланысты қалыптасқан. тұз бетіндегі шөгінділер жіңішке грабен арқылы оңтүстік-батыс және солтүтік-шығыс қанаттарға бөлінген. кен жинаушылары кеуекті тау жыныстарынан түзілген. кен орнының қалыңдығы 8,9 мұнаймен қаныққан өнімді қабаттары төменгі апт және баррем тау жыныстарымен байланысқан. мұнайлы горизонттар ұсақ, орта түйірлі құмдарда шоғырланған. мұнайының шайыры көп (37,5%), күкірті аз (0,28%), мұнайға қанығу коэффициенті 0,68, тығыздығы 0,919-0,926 г/см3, парафинсіз, бензинсіз, тұтқырлығы 50°с-та 12,2-15,6 сантистокс. суының құрамы сульфатсыз келеді. төлеген мұнай кен орнын ембімұнай жшс кәсіпорны 2004 жылдан бастап игеруде.